Ühe kaardi trüki hind oli 0,37 eurot. Riigikogu aseesimees Enn Eesmaa saatis 500 kaarti ja aseesimees Kalle Laanet 850 jõulukaarti. Kaardi kujundas kunstnik Urmas Viik, ütles riigikogu pressiesindaja Epp-Mare Kukemelk Õhtulehele. Presidendi kantseleist saadeti heade soovidega teele 2550 jõulukaarti, mille sõnum on muu hulgas planeedi Maa hoidmine, et elu jätkuks kauemaks. President Kersti Kaljulaid on kaardi kohta kirjutanud järgmist: „Eesti inimestele lähevad suured mured korda, seda näitas juba Eestist alguse saanud Teeme Ära talgupäev, milles lõi sel aastal kaasa terve maailm. Just praegu toimub Poolas ÜRO kliimakonverents, kuhu on kogunenud ligi 30 000 inimest üle ilma rääkima sellest, mida me saame veel ette võtta, et elu planeedil Maa jätkuks kauemaks. Hoolime endist ja teistest, hoiame oma kodukanti, kodumaad ja koduplaneeti, teeme asju hästi ning suurelt. Hoiame Eestit, hoiame Maad!“ Kaardid lähevad maksma suurusjärgus 4000 eurot.